Kan regering keer dat SA oor fiskale afgrond stort? | Maroela Media
Suid-Afrikaners het verlede maand nog 'n somber waarskuwing oor die haglike toestand van sy staatsbeheerde instellings ontvang, toe die nasionale tesourie aankondig Eskom benodig oor die volgende twee fiskale jare finansiële steun ter waarde van R59 miljard (R26 miljard in 2019/20 en R33 miljard in 2020/21) om te verseker dat die kragvoorsiener 'n lopende saak bly, skryf Jana van Deventer, hoof van finansiële markte by ETM Analytics.
Die aansienlike kontantinspuiting wat Eskom benodig, kom op 'n tydstip waar die staatsbeheerde instelling met skuld van sowat R440 miljard sukkel, terwyl die jongste finansiële resultate toon die maatskappy het in die boekjaar tot einde Maart 2019 'n verlies van R20,7 miljard gely.
Die kantoor sal ook help met die formulering van 'n witskrif – wat bestem is om middel September uitgereik te word – wat na verwagting die stappe sal uitstippel wat nodig is om Eskom te herstruktureer.
Intussen bly Eskom die enkele grootste risiko wat Suid-Afrika se reeds oorspanne fiskus bedreig.
Een van die belangrikste dinge waaraan ons Jacob Zuma se vertoning as president van die land meet, is die geleidelike, dog beduidende insinking in fiskale dinamiek wat tydens sy ampstermyn plaasgevind het.
Die teensikliese fiskale stimulus, wat aanvanklik ingestel is om die nagevolge van die wêreldwye finansiële krisis te probeer versag, het lank ná die krisis gegeld. Suid-Afrika het vervolgens in 'n land verander wat ver bo sy vermoë geld uitgee, wat tot 'n aansienlike en wesenlike opbou van skuld gelei het.
Net Moody's hou ons gradering op beleggingsgraad, maar Suid-Afrika is op die randjie van volslae rommelstatus aangesien ons slegs 'n enkele kerf weg is van 'n gradering onder beleggingsgraad.
Ná die jongste aankondiging van nóg 'n enorme reddingsboei aan Eskom, het al drie graderingsagentskappe waarskuwings uitgereik oor die land se verslegtende krediettoestand.
Die uurglas is besig om leeg te loop vir Suid-Afrika en 'n klompie moeilike besluite sal geneem moet word om verdere fiskale agteruitgang te keer. Opsies is daar egter min, want die regering is waarskynlik by die punt waar hy nie uit die private sektor veel meer kan tap ten opsigte van belasting nie.
President Ramaphosa het by verskeie geleenthede aangedui dat die gedeeltelike privatisering van staatsondernemings nie op die agenda is nie; tog het die minister van finansies, Tito Mboweni, self vroeër vanjaar aangedui dat gedeeltelike privatisering 'n opsie behoort te wees om die land se finansieel beleërde semi-staatsinstellings te red.
Hierdie artikel het eerste op Sakeliga verskyn.
Die mediese fondse moet seker nou die tekorte aanvul. " Rob Paul to pay Peter"
Klaar te laat, SA se lokomotief is reeds oor die afgrond. Nou is dit die waens.
Ek dink nie so nie. Hulle het heerlik op hul louere gerus "more is mos nog 'n dag" en nou het die dag aangebreek. . . .
Die onweerlegbare feit is dat die regering nie in staat is om die ekonomie te bestuur nie.
Daar bestaan 'n hardgebakte en stompsinnige mentaliteit van die ANC dat hulle die uitverkorenes is wat alle ekonomiese waarhede besit wat gaan lei tot utopiese gelykheid. Dit beteken dat SA afstuur op reddingsdhulp van die IMF en hoe gouer dit gebeur hoe beter omdat noodsaaklike disipline dan afgedwing sal word van buite teen die mislukte staat.
As ek so kyk na die min kommentare is dit of omdat almal gesensor en verwyder is of omdat mense nie eers dit waardig ag om te kommentaar nie. Andries dit is presies soos jy dit stel! As dit 'n besigheid was sou ek ook nie in dit geld gewaag het nie. Die staat se ideologie het sy ondergang beteken. Verblind teen wraak is die smaak van oorwinning bitter! Geen huidige mense in die regering sal die koers van die Titanic keer op sy weg na die bodem. Onsinkbaar gereken is die eens magtigste deel van Afrika verorber en verteer… Lees meer »